ก่อนหน้าเดือนเมษาวันที่ 7 มีอะไรกันกับแฟน หลั่งนอก แค่ครั้งเดียวครั้งนั้นไม่ทีอีก แล้วประจำเดือนมาวันที่ 15-16 พ.ค. 64 (แต่ไม่แน่ใจว่าเป็นเลือดประจำเดือนมั้ย) แล้วเดือน มิ.ย. 64 วันที่ 14-15 เลือดสีน้ำตาลออกคล้ำไม่เลอะผ้าอนามัยไหลเฉพาะเวลาฉี่เป็นก้อนลิ่ม เป็นแค่ 2 วัน เดือน ก.ค. 64 วันที่ 11-12-13 เป็นเหมือนเดือนมิถุนา แต่วัน13ไหลแค่นิดเดียวช่วงเดียววันนั้นไม่ได้ใส่ผ้าอนามัยคืดว่าคงไม่เป็นอีก คือเป็นแบบนี้มาตั้งแต่เดือน พ.ค.64 แต่เดือน พ.ค. วันที่ 15-16 เลือดสีปกติไหลแค่2วัน ไม่เลอะผ้าอนามัยเหมือนกันค่ะ เป็นแบบนี้มา 3 เดือน ลองซื้อชุดตรวจการตั้งครรภ์มาตรวจ 6 ครั้ง ขึ้น1ขีด กังวลและกลัวมากค่ะ พอมาสิ้นเดือนวันที่ 31 ก.ค. 64 เป็นช่วงไข่สุก แต่เลือดประจำเดือนมาวันนี้ไหลปกติไม่กระปริบกระปรอย เลยเครียดว่าจะเป็นอะไรมั้ยคะ จะท้องมั้ย คือกลัวมากๆเลยค่ะ
สวัสดีค่ะ หากมีเลือดออกมาในวันที่ 15-16 พ.ค.โดยมาในช่วงวันที่ที่ประจำเดือนควรจะมา ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ก่อนหน้านั้นค่ะ และหากได้ตรวจหาการตั้งครรภ์แล้วถึง 6 ครั้ง พบขึ้นเพียง 1 ขีด ก็ย่อมแสดงว่าไม่มีการตั้งครรภ์เกิดขึ้นค่ะส่วนเลือดที่ออกในวันที่ 14-15 มิ.ย. และ 11-13 ก.ค. ก็น่าจะเป็นประจำเดือนได้ เพราะมีระยะห่างอยู่ที่ 30 วัน และ 27 วัน และมีเลือดออกมานานอย่างน้อย 2 วัน ก็ถือเป็นการมาของประจำเดือนที่ปกติดี ส่วนการที่เลือดมีปริมารน้อยมาก อาจเกิดจากสาเหตุ เช่น การมีความเครียด ออกกำลังกายมากไป มีน้ำหนักลด มีภาวะโลหิตจาง มีภาวะไทรอยด์ฮอร์โมนผิดปกติ เป็นต้นส่วนเลือดที่ออกในวันที่ 31 ก.ค. หากออกมามีปริมาณมากพอสมควร ก็อาจไม่ใช่เลือดออกช่วงไข่ตก อย่างไรก็ตาม แนะนำควรสังเกตอาการไปก่อน หากเลือดออกเพียงแค่ 1 วัน ก็ถือเป็นเลือดออกช่วงไข่ตกได้ แต่หากออกนานเกิน 2 วัน ก็ไม่ใช่เลือดออกช่วงไข่ตก และถือเป็นอาการเลือดออกผิดปกติ แนะนำว่าหากยังคงมีเลือดออกผิดปกติอีก ก็ควรไปพบสูติ-นรีแพทย์เพื่อตรวจหาสาเหตุค่ะ เช่น การทำงานของรังไข่ผิดปกติ มีภาวะไทรอยด์ฮอร์โมนผิดปกติ มีมดลูกอักเสบ มีเนื้องอกในมดลูก เยื่อบุโพรงมดลูกหนาตัว มะเร็งปากมดลูก เป็นต้น หรือหากมีการใช้ยาฮอร์โมนอยู่ ก็จะเป็นสาเหตุได้